62022CO0138_INF
Определение на Съда (девети състав) от 18 ноември 2022 г. —mBank (Нищожност на неравноправните и забранени клаузи)
(Дело C-138/22)
„Преюдициално запитване — Член 53, параграф 2 от Процедурния правилник на Съда — Неравноправни клаузи в потребителските договори — Ипотечен кредит, индексиран в чуждестранна валута — Неравноправни клаузи — Нищожност на договора заради включването на клаузи, които са неравноправни или противоречат на закона — Избор на потребителя — Тълкуване на националното право — Явна липса на компетентност“
1.
Преюдициални въпроси — Компетентност на Съда — Граници — Тълкуване на националното право — Проверка на съвместимостта на националното право с правото на Съюза — Изключване — Предоставяне на запитващата юрисдикция на всички елементи за тълкуване, свързани с правото на Съюза — Включване
(член 267 ДФЕС)
(вж. т. 27 и 29)
2.
Преюдициални въпроси — Компетентност на Съда — Граници — Поставен в рамките на спор въпрос, за който се прилага националното право, а не правото на Съюза — Явна липса на компетентност на Съда
(член 267 ДФЕС; член 53, параграф 2 от Процедурния правилник на Съда)
(вж. т. 30 и 31, както и диспозитива)
Диспозитив
Произнасянето по преюдициалния въпрос, поставен от Sąd Rejonowy dla Warszawy — Śródmieścia w Warszawie (Варшавски районен съд Варшава-център, Полша) с акт от 18 януари 2022 г., очевидно не е от компетентността на Съда на Европейския съюз.